Sisački biskup Vlado Košić krajem ožujka posjetio je biskupijski Dječji vrtić svete Marije Magdalene u Selima. Tom prilikom u pratnji predstojnice Katehetskog ureda s. Smilje Čirko biskup se susreo s ravnateljicom s. Krešimirom Katarić, djelatnicima vrtića i djecom. Posjetivši odgojne skupine biskup je djelatnicama uputio čestitke za predstojeći najveći kršćanski blagdan Uskrs, a djecu je darivao slatkišima. Djeca su biskupu pokazala kako se pripremaju za Uskrs, a između ostalog zajedno s tetama otpjevali su i nekoliko pjesama.
Ravnateljica s. Krešimira izvijestila je biskupa o aktivnostima u vrtiću, istaknuvši kako će uskoro biti raspisan natječaj za upis djece u vrtić te kako već sada ima velik broj zainteresiranih. (SV)